Manowar בהופעה ב-2007. להקה זו מהווה דוגמה מוקדמת לשימוש באלמנטים ויקינגים
**ויקינג מטאל (Viking Metal)** הוא שם לז'אנר המתאפיין בליריקה ובמוזיקה הייחודים לו ושייך לרוב לבלאק מטאל ו/או לפולק מטאל. המונח ויקינג מטאל יוזכר בהקשר ללהקות שמבססות את הליריקה שלהן על ההיסטוריה הוויקינגית, סיפורי עם ומעשיות מארצות הצפון וכמובן על המיתולוגיה הנורדית. אף על פי שרוב להקות הוויקינג מטאל מבססות את המוזיקה שלהן על הבלאק מטאל או על הפולק מטאל, להקות ויקינג מטאל מכסות קשת רחבה של ז'אנרים במטאל ומושפעות ממגוון רחב של ז'אנרים, כגון: מטאל סימפוני, דת' מטאל ות'ראש מטאל.

מקורות
------

מקורו של הוויקינג מטאל בלהקת הבלאק מטאל Bathory והוא מתוארך לשנה 1988, בה הוציאה הלהקה את אלבומה הרביעי *Blood Fire Death*. האלבום שואב את רוב מאפייניו האומנותיים מהבלאק מטאל הגולמי שעשתה בת'ורי לפניו, אך משולבים בו אלמנטים המעשירים את האטמוספירה המלחמתית שנועדה לתאר את הנושא הכללי של האלבום - המיתולוגיה הנורדית.
מכל מקום, האלבום שמסמל את התהוותו הסופית של הוויקינג מטאל הוא אלבומה החמישי של בת'ורי הנושא את השם *Hammerheart* שיצא בשנת 1990. האלבום מדגיש יותר את האלמנטים האטמוספיריים העשירים ששולבו יחד עם הבלאק מטאל באלבום *Blood Fire Death*, בעוד הקווים האסתטיים של הבלאק מטאל נעלמו כמעט לגמרי.

קווי דמיון, מאפיינים מוזיקליים ונושאים
--------------------------------------

הוויקינג מטאל הוא ז'אנר קשה לקטלוג מבחינה טכנית, היות שלא תמיד יש לו קווים מוזיקליים ייחודים לו כתוצאה מהתבססותן של להקות על תתי-ז'אנרים אחרים במטאל (בעיקר בלאק מטאל, מטאל סימפוני ופולק מטאל). למרות זאת, להקות ויקינג מטאל חולקות במשותף נושאים, ערכים ואף השקפות עולם דומות:
אחוז ניכר מלהקות הוויקינג מטאל רוחשות יראת כבוד לתרבות הוויקינגית, לאמונה הגרמאנית הפאגאנית העתיקה ולאמונות הנורדיות המבוססות עליה, ואף דוחות את דת הנצרות ומבזות אותה עקב המרתם של תושבי צפון אירופה הפאגאנים לנצרות.
רוב להקות הוויקינג מטאל מגיעות מסקנדינביה או מגרמניה ומזהות עצמן עם אמונות פאגאניות גרמאניות ובעיקר עם אמונות נאו-פגניות כמו האסאטרו (Ásatrú).

המוזיקה של להקות הוויקינג מטאל בדרך-כלל מדגישה את המלודיות העממיות המבוססות על עבודת גיטרה המזכירה בדרך כלל את הפריטות המהירות של הבלאק מטאל או הדגשה הנעשית בעזרת כלים אתניים. בנוסף נעשית רומנטיזציה מוזיקלית והפיכת המוזיקה לאפית יותר על מנת לדמות אותה לרוח הנורדית הפאגאנית ולהעשירה באטמוספירה הרואית.

בעוד להקות מסוימות כותבות ושרות את שיריהן באנגלית על מנת להגיע לקהל מאזינים רחב יותר, להקות רבות כותבות את הליריקה שלהן בשפות האם המדוברת מארץ בה הן באו: שוודית, נורווגית, איסלנדית, גרמנית, דנית ומקצת מהלהקות גם בפינית. חלק מהלהקות אף משתמשות בניבים מקומיים בהתאם למיקומן או בגרסאות הארכאיות של שפות האם שלהן.

רשימת להקות ויקינג מטאל
-----------------------

* שוודיהשוודיה אוטיג (Otyg)
* נורווגיהנורווגיה אינהרייר (Einherjer)
* נורווגיהנורווגיה אינסלייבד (Enslaved)
* שוודיהשוודיה אמון אמארת' (Amon Amarth) - דת' מטאל מלודי.
* פינלנדפינלנד אנסיפרום (Ensiferum)
* נורווגיהנורווגיה אסמג'ין (Ásmegin)
* בלגיהבלגיה אנשנת רייטס (Ancient Rites)
* גרמניהגרמניה אקוויליבריום (Equilibrium)
* נורווגיהנורווגיה באת'ורי (Bathory)
* נורווגיהנורווגיה גליטרטינד (Glittertind)
* ?? דארק פורסט (Dark Forest)
* איטליהאיטליה דומסורד (Doomsword)
* הולנדהולנד היידוולק (Heidevolk)
* נורווגיהנורווגיה הלהיים (Helheim)
* נורווגיהנורווגיה וינדיר (Windir)
* שוודיהשוודיה וינטרסורג (Vintersorg)
* פינלנדפינלנד וינטרסן (Wintersun)
* ?? וינטרספרוסט (Vintersphrøst)
* פינלנדפינלנד טוריסס (Turisas)
* איי פארואיי פארו טיר (Týr)
* נורווגיהנורווגיה לומסק (Lumsk)
* פינלנדפינלנד מונסורוו (Moonsorrow)
* שוודיהשוודיה מית'וטין (Mithotyn)
* שוודיהשוודיה מנגרם (Månegarm)
* ?? נומנס לנד (Nomans Land)
* גרמניהגרמניה פאלקנבאך (Falkenbach)
* ?? פולקארת' (Folkearth)
* ?? פורטיד (Fortid)
* פינלנדפינלנד פינטרול (Finntroll)
* ?? קרומלק (Kromlek)
* ?? רוניק (Runic)
* שוודיהשוודיה ת'ירפינג (Thyrfing)

קישורים חיצוניים
----------------

ויקישיתוף מדיה וקבצים בנושא **ויקינג מטאל** בוויקישיתוף
* הוויקינגים - מהמיתולוגיה למוזיקת המטאל- מתוך האתר מטאליסט

| הבי מטאל |
| --- |
| תת-סוגות |
| מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דום-דת' גותי, מטאל גותי סימפוני) • מטאל סימפוני • גלאם מטאל |
| סוגות היתוך |
| מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג' |
| סצינות אזוריות |
| דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה |
| ראו גם |
| מטאל בישראל • מטאליסט • פוליטיקה במטאל • פולחן השטן במטאל  **פורטל הבי מטאל**  |